kalixlouiis/myanmar-wikipedia-corpus huggingface dataset:
ဤစာအုပ်တွင် မြင့်သန်း‌သည် ဂျပန်စာရေးဆရာ ကာဝဘတ၏ ဝတ္ထုတို၂၃ ပုဒ်ကို မြန်မာဘာသာသို့ ပြန်ဆိုထားသည်။
thumb|ခွံစပ်တစ်စေ့သီးအမျိုးမျိုး ရုက္ခဗေဒတွင် ခွံစပ်တစ်စေ့သီးဆိုသည်မှာ ရိုးရိုးအသီးခြောက်အမျိုးအစားတစ်ခု ဖြစ်သည်။
အသီးခြောက်သည် မအင်္ဂါတစ်ခုလာ( မအင်္ဂါတစ်ခုတည်းမှ ဖြစ်တည်လာ) ပြီး မအက်ကွဲသီး ( မှည့်သည့်အချိန်တွင် အခွံမကွဲ) လည်း ဖြစ်ကာ အသီးခွံသည် အစေ့ခွံပါးနှင့် ပေါင်းစပ်နေသည်မှလွဲ၍ ကျန်သည်မှာ ဒေါက်ယားသီးနှင့် ဆင်တူသည်။
ခွံစပ်တစ်စေ့သီးကို အစေ့အဆံဟု လူသိများကာ ခေါ်ဝေါ်လျက် ရှိကြပြီး ဂျုံ၊ စပါးနှင့် ပြောင်းဖူးတို့ ပါဝင်သည့် မြက် (ပိုအေစီအီး- Poaceae သို့မဟုတ် ဂရာမီနီအီး-Gramineae) မျိုးရင်းတွင် ပါဝင်သော ပုံမှန်အသီးတစ်မျိုး ဖြစ်သည်။
. အစေ့အဆံဟူသော ဝေါဟာရကို များသောအားဖြင့် ကောက်နှံများနှင့် အဓိပ္ပာယ်ဆင်တူသော အနေဖြင့်လည်း သုံးကြပါသေးသည်။
အသီးနံရံ(အသီးခွံ)နှင့် အစေ့တို့သည် တစ်လွှာတည်းအဖြစ် နက်နက်ရှိုင်းရှိုင်းပေါင်းစပ်နေပြီး ခွံစပ်တစ်စေ့သီး သို့မဟုတ် ကောက်နှံ(အစေ့အဆံ)သည် အသီးခြောက်ဖြစ်သည်ဟု ယူဆမည်ဆိုလျှင် အဆိုပါ အပင်ဖွဲ့စည်းတည်ဆောက်ပုံများတွင် "အသီး"နှင့်"အစေ့"ကို တိတိကျကျခွဲခြားပြရန်မှာ စဉ်းစားစရာကိစ္စ ညဖြစ်လာမည်။
အစေ့အဆံတော်တော်များများတွင် အစေ့ခွံများသည် အစေ့ခွံမဖြစ်သေးသောအချိန်တွင် ပွင့်ခံရွက်များ ဖြစ်ကြပေသည်။
right|thumb|ခွံစပ်တစ်စေ့သီး ကန့်လန့်ဖြတ် ဖြတ်ပိုင်းပုံ ကိုးကား Category:အပင်ရုပ်သွင်ဗေဒ။
UTC−12: Blue (December), Orange (June), Yellow (all year round), Light Blue - Sea areas UTC−12:00 ဆိုသည်မှာ time offset တစ်ခုဖြစ်ပြီး Coordinated Universal Time (UTC) မှ အနှုတ် ၁၂ နာရီတွင် တည်ရှိသည်။
ထို့ကြောင့် ဤအချိန်ကို အသုံးပြုသူတို့သည် နှစ်သစ်ကူးပွဲတော်ကို နောက်ဆုံးမှ ကျင်းပကြရသည်။
. စံတော်ချိန်အဖြစ် (တနှစ်ပတ်လုံး) အိုးရှန်းနီးယား United States Baker Island နှင့် Howland Island (အမေရိကန်ပြည်ထောင်စု၏ နယ်မြေအတွင်းတွင်ပါဝင်ပြီး လူမနေသောကျွန်းများဖြစ်သည်။
) UTC−12 ဆိုသည်မှာ ရေကြောင်းဆိုင်ရာ အချိန်ဇုန်ဖြစ်ပြီး အနောက်လောင်ဂျီကျူမျဉ်း ၁၈၀ ဒီဂရီနှင့် ၁၇၂ ဒီဂရီ ၃၀ မိနစ်အတွင်းရှိ ပင်လယ်ပြင်ဧရိယာ ပါဝင်သည်။
ထိုအချိန်ဇုန်အား ရရှိနိုင်ရန်အတွင် Coordinated Universal Time မှ ၁၂ နာရီ နှုတ်ပေးရသည်။
ကိုးကား http://www.flightsimaviation.com/current_local_time_date_IDLW.html Category:UTC offset များ။
လွင့်မျောနေသော ကမ္ဘာကြီး၏ အနုပညာသည်တစ်ဦးစာအုပ်ကို ၂၀၀၂ ခုနှစ် ဖေဖော်ဝါရီလ ဖေဖော်ဝါရီလတွင် ရွှေစာပေတိုက်က ထုတ်ဝေခဲ့ခြင်းဖြစ်သည်။
ဂျပန်စာရေးဆရာ ကဇူးအို အစ်ရှိဂူရိုး၏ An Artist of the Floating World အမည်ရှိစာအုပ်ကို မြင့်သန်း‌က မြန်မာဘာသာသို့ ပြန်ဆိုရေးသားခဲ့ခြင်းဖြစ်သည်။
ဒုတိယကမ္ဘာစစ်အပြီး ဂျပန်ပြည်ပြန်လည်ထူထောင်စကာလတွင် မတ်ဆူဂျီအိုနိုအမည်ရှိ ပန်းချီဆရာအိုကြီးတစ်ယောက်ကို အဓိက ဇာတ်ဆောင်နေရာမှ ရေးသားထားသော ဝတ္ထုဖြစ်သည်။
ကိုးကား လွင့်မျောနေသော ကမ္ဘာကြီး၏ အနုပညာသည်တစ်ဦး၊ ဖေဖော်ဝါရီ၊ ၂၀၀၂၊ ရွှေစာပေတိုက်။
ကဇူးအို အစ်ရှိဂူရိုး ( or ;သည် ၁၉၅၄ခု နိုဝင်ဘာ၈ရက်ဖွား ဗြိတိသျှစာရေးဆရာ၊ သီချင်းရေးဆရာ တစ်ယောက်ဖြစ်သည်။
သူ့ကိုဂျပန်နိုင်ငံ နာဂါဆာကီမြို့တွင် မွေးဖွားခဲ့သည်။
သူအသက်ငါးနှစ်အရွယ် ၁၉၆၀ ဝန်းကျင်တွင် သူ့မိသားစုသည် ဂျပန်မှ အင်္ဂလန် သို့ရွှေ့ခဲ့ကြသည်။
၁၉၇၈ ခုတွင် အစ်ရှိဂူရိုးသည် ကန့်တက္ကသိုလ်မှ ဘွဲ့ရခဲ့သည်။
၁၉၈၀တွင် အရှေ့ အင်ဂျလီယာတက္ကသိုလ်၏ UAE ဖန်တီးရေးသားအတတ်ပညာသင်တန်းမှ သူ၏ မဟာဘွဲ့ကို ရယူခဲ့သည်။
အစ်ရှိဂူရိုးသည် အဂ်လိပ်ဘာသာစကားပြော အဆောက်အုံနယ်ပယ်တွင် ထင်ရှားအောင်မြင်သော ခေတ်ပြိုင်စာရေးဆရာတစ်ယောက်ဖြစ်ပြီး Man Booker Prize စကာတင်စာရင်းတွင် လေးကြိမ်ရွေးချယ်ခံခဲ့ရပြီး ၁၉၈၉ ခုနှစ်တွင် သူ၏ဝတ္ထု The Remains of the Dayဖြင့် ဆုရခဲ့သည်။
၂၀၀၈ခုနှစ်တွင် The Times မှထုတ်ပြန်သော ၁၉၄၅ မှ ယနေ့ထိ အင်္ဂလိပ်ဘာသာစကားဖြင့်ရေးသားသော ကြီးကျယ်မြင့်မြတ်သော စာရေးဆရာကြီး ငါးဆယ်စာရင်းတွင် အစ်ရှိဂူရိုးသည် အဆင့် ၃၂ အဖြစ် သတ်မှတ်ခံရသည်။
သူ၏ သတ္တမမြောက် ဝတ္ထုThe Buried Giantကို ၂၀၁၅ခု မတ်လ ၃ ရက်နေ့တွင် အမေရိကန်နှင့် အဂ်လန်နိုင်ငံများတွင် တပြိုင်နက် ထုတ်ဝေခဲ့သည်။
ငယ်ဘဝ နှင့် အစောပိုင်းကာလ ၁၉၅၄ နိုဝင်ဘာလ ၈ရက်နေ့တွင် သမုဒ္ဒရာဗေဒပညာရှင် ရှီဇူးအို အစ်ရှိဂူရိုးနှင့် ဇနီး ရှီဇူးကိုတို့မှ ကဇူးအို အစ်ရှိဂူရိုးကို နာဂါဆာကီမြို့တွင် ဖွားမြင်သည်။
၁၉၆၀တွင် သူ၏မိသားစုသည် အင်္ဂလန်နိုင်ငံသို့ ပြောင်းရွှေ့ခဲ့ကြသည်။
အကြောင်းမှာ သူ၏ဖခင်သည် ဆောက်တန်သမ်ရှိ နိုင်ငံတော် သမုဒ္ဒရာဗေဒ ဌာနတွင် တာဝန်ထမ်းဆောင်ရသောကြောင့်ဖြစ်သည်။
၁၉၇၄ ခုနှစ်တွင် ကန့်တက္ကသိုလ်ကို စတင်တက်ရောက်ခဲ့ပြီး ၁၉၇၈ ခုနှစ်တွင် ဝိဇ္ဇာဘွဲ့ကို အင်္ဂလိပ်စာနှင့် ဒဿနပညာရပ်များဖြင့် ဂုဏ်ထူးတန်းမှ အောင်မြင်ကာ ရရှိခဲ့သည်။
တစ်နှစ်ခန့် ဝတ္ထုများရေးသားခဲ့ပြီးမှ အရှေ့ အင်ဂျလီယာတက္ကသိုလ်တွင် ဖန်တီးရေးသားအတတ်ပညာတန်းကို တက်ရောက်ခဲ့ပြီး ၁၉၈၀ တွင် မဟာဝိဇ္ဇာဘွဲ့ယူခဲ့သည်။
၁၉၈၂ ခုနှစ်တွင် ဗြိတိသျှ နိုင်ငံသားအဖြစ်ခံယူခဲ့သည်။
Author's bio Granta 43 (1993). p 91 အစ်ရှိဂူရိုးသည် ဂျပ်ဇ်အဆိုတော် စတေစီ ကန့်အတွက် သီချင်းတော်တော်များများကို ကန့်၏ခင်ပွန်းဖြစ်သူ ဆက်ဆိုဖုန်းသမား ဂျင် တွမ်လင်ဆင်နှင့်အတူ တွဲဖက်ရေးသားခဲ့သေးသည် ပုဂ္ဂလိကဘဝ အစ်ရှိဂူရိုးသည် ၁၉၈၆ ခုနှစ်တွင် လူမှုဝန်ထမ်းတစ်ဦးဖြစ်သူ လော်နာ မက်ဒေါက်ဂဲနှင့် လက်ထပ်ခဲ့သည်။
လက်ရှိတွင် သမီးဖြစ်သူ နာအိုမီ အစ်ရှိဂူရိုးနှင့်အတူ လန်ဒန်မြို့တွင် နေထိုင်လျက်ရှိသည်။
စာပေအရေးအသားဟန် thumb|Ishiguro with the cast of the Never Let Me Go film in 2010 သူ၏ ဝတ္ထုအများစုကို အတိတ်ကာလတွင် အခြေခံထား၍ ဇာတ်အိမ်ဖွဲ့လေ့ရှိသည် ဝတ္ထုအများစုကို ပထမပုဂ္ဂိုလ်မှ ဇာတ်ကြောင်းပြန်သောပုံစံဖြင့် ရေးဖွဲ့လေ့ရှိသည်။
ဇာတ်ကြောင်းပြန်သူသည် မကြာခဏ လူသားတို့၏ ကျရှူံးမှုကို ထုတ်ပြောလေ့ရှိသည်။
အစ်ရှိဂူရိုး၏ စနစ်မှာ ဇာတ်ကြောင်းပြန်နေစဉ်အတွင်း သူ၏ဇာတ်ကောင်များကို ၎င်းတို့၏အားနည်းချက်များကို လုံးလုံးလျားလျား ထုတ်ဖော်ခွင့်ပြုထားခြင်းဖြစ်သည်။
အစ်ရှိဂူရိုး၏ ဝတ္ထုများသည် တစ်ခါတစ်ရံတွင် အဓိပ္ပာယ် တစ်စုံတစ်ရာမရှိဘဲ အဆုံးသတ်သွားသည်လည်းရှိသည်။
အစ်ရှိဂူရိုးနှင့် ဂျပန် အစ်ရှိဂူရိုးသည် ဂျပန်နိုင်ငံတွင် မွေးဖွားခဲ့သူဖြစ်ပြီး ဂျပန်နာမည်ယူထားသူဖြစ်သည်။
( သူ့အမည်ရှိ အစ်ရှိဂူရိုးဟူသော စကားလုံးမှာ `ကျောက်တုံးနက်´ဟု အဓိပ္ပာယ် ရသည်။
) သူ၏ ပထမဆုံး ဝတ္ထုနှစ်ပုဒ်ကို ဂျပန်နိုင်ငံတွင် ဇာတ်အိမ်တည်ထားသည်။
သို့ရာတွင် တွေ့ဆုံမေးမြန်းထားမှုများကို ဖြေကြားရာတွင် သူသည် ဂျပန်စာပေအရေးအသားနှင့် သိပ်မရင်းနှီးကြောင်း ဖြေကြားထားသည်။
သို့သော်လည်း သူ့အရေးအသားများတွင် ဂျပန်စာရေးဆရာများ၏ လွှမ်းမိုးမှုကို အနည်းနဲ့အများတွေ့နိုင်သည်။
ဂျပန်ရုပ်ရှင်များ( အထူးသဖြင့် Yasujirō Ozu နှင့် Mikio Naruse တို့၏ ရုပ်ရှင်များ)သည် သူ့အပေါ် သိသိသာသာလွှမ်းမိုးမှုရှိသည်ဟု အစ်ရှိဂူရိုးက ဖြေကြားခဲ့ဖူးသည်။
Interview with Gregory Mason. "An Interview with Kazuo Ishiguro." Contemporary Literature XXX.3 (1989). p. 336. အစ်ရှိဂူရိုးသည် ၁၉၆၀ခုနှစ် အသက် ငါးနှစ်အရွယ်တွင် ဂျပန်မှ ထွက်ခွာအခြေချခဲ့ရာ ၁၉၈၉ အလည်ပြန်ချိန်ထိ ဂျပန်သို့ တစ်ခေါက်မှ ပြန်မရောက်ခဲ့ဖူးချေ။
Kenzaburō Ōe နှင့်ပြုလုပ်သော တွေ့ဆုံမေးမြန်းမှုတွင် အစ်ရှိဂူရိုးသည် သူ၏ပထမဆုံး ဝတ္ထုနှစ်ပုဒ်ကို ဂျပန်တွင် ဇာတ်အိမ်တည်ထားမှုမှာ စိတ်ကူးယှဉ်မှန်းဆ၍သာဖြစ်ကြောင်း ဝန်ခံထားသည်။
Interview with Kenzaburo Oe. "The Novelist in Today's World: A Conversation." boundary 2 18.3 (1991) p. 110. ဖန်တီးခဲ့သမျှ ဝတ္ထုများ A Pale View of Hills (၁၉၈၂) An Artist of the Floating World (၁၉၈၆) The Remains of the Day (၁၉၈၉) The Unconsoled (၁၉၉၅) When We Were Orphans (၂၀၀၀) Never Let Me Go (၂၀၀၅) The Buried Giant (၂၀၁၅)Kazuo Ishiguro: My wife thought first draft of The Buried Giant was rubbish - Telegraph ဇာတ်ညွှန်းများ A Profile of Arthur J. Mason (Channel 4အတွက် မူရင်းဇာတ်ညွှန်း) (1984) The Gourmet (BBCအတွက် မူရင်းဇာတ်ညွှန်း၊ နောက်ပိုင်းတွင်Granta 43တွင် ပြန်လည် ထုတ်ဝေခဲ့) (1987) The Saddest Music in the World (မူရင်းဇာတ်လမ်း) (2003) The White Countess (မူရင်းဇာတ်ညွှန်း) (2005) ဝတ္ထုတိုများ Introduction 7: Stories by New Writers (Faber and Faber, ၁၉၈၁): ‘A Strange and Sometimes Sadness’, ‘Waiting for J’ and ‘Getting Poisoned’ "A Family Supper" (Firebird, ၁၉၈၃) "A Village After Dark" (The New Yorker, ၂၀၀၁) Nocturnes: Five Stories of Music and Nightfall (Faber and Faber, ၂၀၀၉) သီချင်းစာသားများ "The Ice Hotel"၊ ""I Wish I Could Go Travelling Again"၊"Breakfast on the Morning Tram" နှင့် "So Romantic" တို့ကို စတေစီ ကန့်၏ ၂၀၀၇ခုနှစ်ထုတ် အယ်လဘမ် Breakfast on the Morning Tramအတွက်ရေးစပ်ခဲ့သည်။
ထို့အပြင်"The Summer We Crossed Europe In the Rain"၊ "Waiter, Oh Waiter" နှင့်"The Changing Lights" တို့ကို ကန့်၏ ၂၀၁၃ ခုနှစ်ထုတ် အယ်လဘမ်The Changing Lightsအတွက် ရေးစပ်ခဲ့သည်။
ရုပ်ရှင်အဖြစ်ပြန်လည်ဖန်တီးခဲ့သော သူ၏လက်ရာများ The Remains of the Day၊ ၁၉၉၃ ခုနှစ်တွင် James Ivory မှ ရိုက်ကူးသည်။
The White Countess၊ ၂၀၀၅ ခုနှစ်တွင် James Ivory မှရိုက်ကူးသည်။
Never Let Me Go၊ ၂၀၁၀ ခုနှစ်တွင် Mark Romanekမှ ရိုက်ကူးသည်။
ရရှိခဲ့သောဆုများ ၁၉၈၂: Winifred Holtby အမှတ်တရဆုကို A Pale View of Hillsဖြင့် ၁၉၈၃: Granta၏ အကောင်းဆုံး ဗြိတိသျှလူငယ်စာရေးဆရာများ စာစဉ်တွင် ဖော်ပြခံရ ၁၉၈၆: Whitbread Prize ဆုကိုAn Artist of the Floating Worldဖြင့် ၁၉၈၉: Booker Prize ဆုကို The Remains of the Dayဖြင့် ၁၉၉၃: Granta ၏ အကောင်းဆုံး ဗြိတိသျှလူငယ်စာရေးဆရာများစာစဉ်တွင် ဖော်ပြခံရ ၁၉၉၅: OBEဘွဲ့ ချီးမြင့်ခံရ ၁၉၉၈: Chevalier de l'Ordre des Arts et des Lettres ၂၀၀၅: Time က Never Let Me Go ဝတ္ထုအား မဂ္ဂဇင်းတည်ထောင်သည့် ၁၉၂၃ မှစ၍ အဂ်လိပ်ဘာသာစကားဖြင့် ရေးသားသော အကောင်းဆုံး ဝတ္ထုတစ်ရာစာရင်းတွင် ထည့်သွင်းရွေးချယ်ခဲ့Time magazine's greatest English novels. 5 January 2008. The Times. Retrieved on 2010-02-19. ၂၀၀၈: The Times က အစ်ရှိဂူရိုးအား "၁၉၄၅ မှစသော အကောင်းဆုံး ဗြိတိသျှစာရေးဆရာ ငါးဆယ်"တွင် ထည့်သွင်း A Pale View of Hills နှင့် The Buried Giantမှတပါး အစ်ရှိဂူရိုး၏ လက်ရာအများစုသည် စာပေဆုများတွင် စကာတင်ရွေးချယ်ခံခဲ့ရသည်ချည်းဖြစ်သည်။
<ref name="british1"/ အကိုးအကား အစ်ရှိဂူရိုးနှင့် တွေ့ဆုံမေးမြန်းထားမှုများ Interview with Kazuo Ishiguro on memory, self-deception and "The Buried Giant" on The 7th Avenue Project Radio Show, April 2015 2005 interview with Ishiguro in Sigla Magazine 2006 Guardian Book Club podcast with Ishiguro by John Mullan NHK WORLD (December 2017). Exclusive Interview with Kazuo Ishiguro အတ္ထုပ္ပတ္တိများ 1989 "A Case of Cultural Misperception," a profile at the New York Times by Susan Chira 2005 "Living Memories," a profile at The Guardian by Nicholas Wroe Category:ဗြိတိသျှ စာရေးဆရာများ။
ပို့စ်မော်ဒန်နှင့်စပ်လျဉ်းသောအရေးအသားများ စာအုပ်သည် မဂ္ဂဇင်းများတွင် မြင့်သန်း‌ရေးသားခဲ့သည့် စာ‌ပေဆိုင်ရာ‌ဆောင်းပါး(၈)ပုဒ် ကိုစုစည်း၍ နှစ်ကာလများစာအုပ်တိုက်က ၂ဝ၀၃ ခုနှစ် ‌စက်တင်ဘာလ၌ ထုတ်‌ဝေခဲ့‌သော စာအုပ်ဖြစ်သည်။
ထိုစာအုပ်သည် စာ‌ပေဆိုင်ရာအယူအဆ၊ အ‌ကောက်အယူ၊ ပို့စ်မော်ဒန်ဆိုင်ရာ အယူအဆများအပေါ်သဘောထားများကို ‌ဝေဖန်‌ထောက်ပြထား‌သော ‌ဆောင်းပါးများစုစည်းမှု စာအုပ်တစ်အုပ်ဖြစ်သည်။
ကိုးကား (၁)ပို့စ်မော်ဒန်နှင့်စပ်လျဉ်းသောအရေးအသားများ ၊ စက်တင်ဘာ၊ ၂၀၀၃၊ နှစ်ကာလများစာပေ။
ကျွန်တော်နှင့် အခြားသူတို့၏အကြောင်းများ စာအုပ်သည် မြင့်သန်း‌ရေးသားခဲ့သည့် ဝတ္ထုတို(၁၀)ပုဒ် ကိုစုစည်း၍ နှစ်ကာလများစာအုပ်တိုက်က ၂ဝ၁၂ ခုနှစ် ‌အောင်တိုဘာလ၌ ထုတ်‌ဝေခဲ့‌သော စာအုပ်ဖြစ်သည်။
ကိုးကား ကျွန်တော်နှင့် အခြားသူတို့၏အကြောင်းများ ၊ အောက်တိုဘာ၊ ၂၀၁၂၊ နှစ်ကာလများစာအုပ်တိုက်။
ပြောင်းလဲခြင်းနှင့် အခြားဝတ္ထုတိုများ စာအုပ်တွင် မြင့်သန်း‌က ဖရန့်ဇ်ကပ်ဖ်ကာ ရေးသားခဲ့သည့် ဝတ္ထုတိုများ၊ အရေးအသားများကို ဘာသာပြန်၊ မှတ်ချက်ရေး၍ တည်းဖြတ်ထားခြင်းဖြစ်သည်။
ရာပြည့်စာအုပ်တိုက်က ၂ဝ၁၂ ခုနှစ် ‌အောက်တိုဘာလတွင် ထုတ်‌ဝေခဲ့‌သော စာအုပ်ဖြစ်သည်။
ဂန္ထဝင် အနောက်တိုင်း ခေတ်ပေါ်အရေးအသားများကို မြည်းစမ်းဖတ်ရှုလိုသူများအတွက် ရည်ရွယ်ပြန်ဆိုခဲ့ခြင်းဖြစ်သည်။
အကိုးအကား ပြောင်းလဲခြင်းနှင့် အခြားဝတ္ထုတိုများ၊ အောက်တိုဘာ၊ ၂၀၁၂၊ ရာပြည့်စာအုပ်တိုက်။
ယောန်-ပေါလ်ဆာ(ရ)ထာလက်ရွေးစင် စာအုပ်သည် ယန်းပေါလ်ဆတ်ရေးသားခဲ့သည့် ဝတ္ထုတို(၄)ပုဒ်၊ ပြဇာတ်(၁)ပုဒ်နှင့် အက်ဆေး(၁)ပုဒ် ကိုစုစည်း၍ မြင့်သန်း‌က ဘာသာပြန်၊ မှတ်ချက်ရေး၍ တည်းဖြတ်ထားသော စာအုပ်ဖြစ်ပြီး ရာပြည့်စာအုပ်တိုက်က ၂ဝ၁၄ ခုနှစ် ‌ဇူလိုင်လ၌ ထုတ်‌ဝေခဲ့‌သော စာအုပ်ဖြစ်သည်။
အကိုးအကား (၁)http://www.yarpyae.com/fiction/item/%E1%80%B1%E1%80%9A%E1%80%AC%E1%80%94%E1%80%B9-%E1%80%B1%E1%80%95%E1%80%AB%E1%80%9C%E1%80%B9-%E1%80%86%E1%80%AC-%E1%80%9B-%E1%80%91%E1%80%AC-%E1%80%9C%E1%80%80%E1%80%B9%E1%80%B1%E1%80%9B%E1%80%BC%E1%80%B8%E1%80%85%E1%80%84%E1%80%B9 Category:မြန်မာဘာသာစကား စာအုပ်များ။
ဆွန်ဇူး (;"Sun Tzu". Columbia Encyclopedia|Columbia Electronic Encyclopedia (2013).(အချို့က ဆွန်ဇီ၊ ဆွန်ဇဟုခေါ်)သည် တရုတ်လူမျိုး စစ်ဗိုလ်ချုပ်၊ စစ်ဗျူဟာမှူး၊ ဒဿနပညာရှင်တစ်ဦးဖြစ်ပြီး ရှေးခေတ်တရုတ်ပြည်၏ နွေဦးနှင့် ဆောင်းဦးကာလတွင်နေခဲ့သူဖြစ်သည်။
ဆွန်ဇူးကို "စစ်သေနကဗျူဟာ"ကျမ်းပြုစုသူအဖြစ် အသိအမှတ်ပြုကြပြီး အဆိုပါကျမ်းမှာ အနောက်တိုင်းနှင့်အရှေ့တိုင်းဒဿနပညာရပ်များအပေါ် လွှမ်းမိုးမှုရှိသည်။
အနောက်တိုင်းတွင် "ဆွန်ဇူး"ဟူ၍ လူသိများသော နာမည်မှာ ဘွဲ့အမည်နှင့်ခေါ်သောအမည်ဖြစ်ပြီး ဇူး(ဇ)ဆိုသည်မှာ "ဆရာကြီး"ဟုအဓိပ္ပာယ်ရ၍ ဆွန်ဇူးဟူသည်မှာ "ဆရာကြီး ဆွန်"ဟု ခေါ်ခြင်းဖြစ်သည်။
ဆွန်ဇူးအကြောင်းသမိုင်းမှာ မတိကျမသေချာပေ။
စိမာကျင်နှင့် အခြားသမိုင်းဆရာကြီးများက သူ့အား ဝူနိုင်ငံ၏ မှူးမတ်တစ်ဦးအဖြစ် အသိအမှတ်ပြုထားသည်။
. ဘဝမှတ်တမ်း ဆွန်ဇူးမွေးဖွားခဲ့ရာ ဒေသကို သမိုင်းအထောက်အထားမရှိ၍ မသိကြသေးပေ။
နွေဦးနှင့် ဆောင်းဦးနှစ်စဉ်မှတ်တမ်းအချို့အရ ဆွန်ဇူးသည် ချီပြည်နယ်တွင် မွေးဖွားသည်ဟုဆိုကြသည်။
. သို့သော်လည်း စိမာကျင်က ဆွန်ဇူးသည် ဝူပြည်နယ်ဖွားဖြစ်သည်ဟု ဆိုသည်။
.မွေးရာဒေသကွဲပြားနေသော်လည်း ဆွန်ဇူးသည် နွေဦးနှင့် ဆောင်းဦးကာလ( ခရစ်မပေါ်မီ ၄၇၅-၂၂၁)နှောင်းပိုင်းမှ မွေးဖွားခဲ့သူအဖြစ် လက်ခံကြလေသည်။
. စိမာကျင် ထံမှ ဆွန်ဇူး၏ ထင်ရှားလူသိများသော ပုံပြင်တစ်ပုဒ်တွင် ဆွန်ဇူး၏စိတ်လှုပ်ရှားလွယ်မှုကို အောက်ပါအတိုင်း ဖော်ပြထားသည်။
ဆွန်ဇူးအား မခန့်အပ်မှီတွင် ဝူနိုင်ငံဘုရင်မင်းမြတ်သည် သူ့အားစမ်းသပ်သည့်အနေဖြင့် ကိုယ်လုပ်တော်မောင်းမ ၁၈၀ ကို တိုက်ရည်ခိုက်ရည်ပြည့်ဝသော စစ်သားများဖြစ်လာအောင် လေ့ကျင့်ခိုင်းသည်။
ဆွန်ဇူးသည် ၎င်းတို့အားအုပ်စုနှစ်ခုခွဲ၍ ဘုရင်မင်းမြတ် မျက်နှာသာပေးသော ကိုယ်လုပ်တော်နှစ်ယောက်ကို အုပ်စုနှစ်ခုကို ဦးဆောင်စေသည်။
ဘုရင်မင်းမြတ်ကို အုပ်စုနှစ်ခုလုံး၏ အကြီးအကဲအဖြစ်တာဝန်ယူစေသည်။
သူကိုယ်တိုင်ကမူ ဗိုလ်ချုပ်ကြီးဖြစ်သည်။
ထို့နောက် ၎င်းတို့အား ဆွန်ဇူးက ညာညှိခိုင်းရာ ကိုယ်လုပ်တော်များမှာ တခစ်ခစ်ရယ်မောသာနေကြသည်။
စစ်သားတို့သည် ၎င်းတို့ကို ပေးအပ်သော အမိန့်ကို နားလည်ရန်မှာ ဗိုလ်ချုပ်ကြီးဖြစ်သူတွင် တာဝန်ရှိသည်ဟု ဆွန်ဇူးက ဆိုသည်။
တဖန်ထပ်မံ၍ ညာညှိရန် အမိန့်ထပ်ပေးရာ ကိုယ်လုပ်တော်များမှာ တခစ်ခစ်ရယ်လျက်သာနေပြန်သည်။
ထိုအခါ ဆွန်ဇူးက ဘုရင်မင်းမြတ်မျက်နှာသာပေးသော အုပ်စုခေါင်းဆောင် ကိုယ်လုပ်တော်နှစ်ယောက်ကို ဘုရင်မင်းမြတ်ကကန့်ကွက်နေသည့်ကြားမှ သတ်ပစ်ရန် အမိန့်ပေးလေသည်။
ဗိုလ်ချုပ်၏ စစ်သားများသည် အမိန့်ကို နားလည်ကြသော်လည်း မလိုက်နာကြခြင်းမှာ အုပ်စုကိုခေါင်းဆောင်သူတို့တွင် တာဝန်ရှိသည်ဟု ဆွန်ဇူးက ရှင်းပြသည်။
ဗိုလ်လုပ်မည့်သူသည် ဘုရင်မင်းမြတ်က ကန့်ကွက်သော်ငြား ၎င်းအားပေးအပ်ထားပြီးဖြစ်သော တာဝန်ကို ဆုံးခန်းတိုင်အောင်မြင်အောင် ဆောင်ရွက်ရမည်သာဖြစ်ကြောင်း ဆိုသည်။
အုပ်စုခေါင်းဆောင်နှစ်ယောက်ကို သုတ်သင်ပြီးသော် အခြားကိုယ်လုပ်တော်နှစ်ယောက်ကို ထပ်မံရွေးချယ်ကာ အုပ်စု ခေါင်းဆောင်လုပ်စေပြန်သည်။
ထိုမှစ၍ အုပ်စုနှစ်စုလုံးတို့သည် ကို့ယို့ကားယားလုပ်မှု၏ အကျိုးဆက်ကို သိမြင်ပြီးဖြစ်၍ ၎င်းတို့အား ခိုင်းစေသည်ကို မဆိုင်းမတွလိုက်လုပ်ကြလေတော့သည်။
. ကိုးကား Category:စစ်ဗျူဟာမှူးများ ကဏ္ဍ:စစ်ဘက်ဆိုင်ရာ သီအိုရီပညာရှင်များ။
ရာပြည့်စာအုပ်တိုက်သည် မြန်မာနိုင်ငံ ရန်ကုန်မြို့ရှိ စာပေဖြန့်ချိရေး စာအုပ်တိုက်တစ်ခု ဖြစ်သည်။
သမိုင်းအကျဉ်း ၁၉၉၅ ခုနှစ် ဩဂုတ် ၁ ရက်နေ့တွင် ရာပြည့်စာအုပ် အမှတ် ၁ ဖြစ်သော မောင်ပေါ်ထွန်း၏ ကမ္ဘာ့အအောင်မြင်ဆုံး စီးပွားရေး သူရဲကောင်းများ ထွက်ရှိခဲ့သည့်အတွက် ထိုရက်ကို ရာပြည့်စာအုပ်တိုက် တရားဝင် ထူထောင်သည့် နေ့ရက်အဖြစ် သတ်မှတ်ထားသည်။
ဘုရားရင်ပြင်ရှိ ခေါင်းလောင်းပုံကို စာအုပ်တိုက် အမှတ်တံဆိပ်အဖြစ် ယူထားသည်။
စာအုပ်ထုတ်ဝေရေး လုပ်ငန်းတစ်ခုတည်းကိုသာ ဇောက်ချလုပ်ကိုင်၍၊ တစ်လ နှစ်အုပ်နှုန်း ထုတ်ဝေရန်၊ နှစ် ပတ်လည်တိုင်းတွင် အထူးထုတ် စာအုပ်ထုတ်၍ ခေတ်ဟောင်း ခေတ်သစ် ဂန္ထဝင် မြောက်သည့် မြန်မာနှင့် ကမ္ဘာစာပေ များရှိ ဝတ္တုတို၊ ဝတ္တုရှည်၊ အတ္ထုပ္ပတ္တိ၊ သမိုင်း၊ ဘာသာရေး၊ ပရဟိတ၊ စိတ်ပညာ နှင့် စိတ်ဓာတ်ခွန်အား စာများကို ဦးစားပေးထုတ်ဝေ၍၊ စာအုပ် ၁ဝဝ ပြည့်တိုင်း ရာပြည့် အထိမ်းအမှတ်ပွဲများ ကျင်းပခဲ့သည်။
မြန်မာစာပေလောကအတွင်းသို့ ကမ္ဘာ့ဂန္ထဝင် စာပေများကို စွမ်းသမျှ ထည့်ဝင်နိုင်ရန် ဦးတည် လှုပ်ရှားခဲ့သည်။
တိုင်းပြည်အတွင်း ရှိသင့်သည်ထင်သည့် အစာအုပ်များကိုလည်း အကျိုးအမြတ် ပဓာန မထားဘဲ ထုတ်ဝေခဲ့သည်။
စက္ကူကောင်းကောင်း ပုံနှိပ်အရည်အသွေးမြင့်မြင့်၊ ချုပ်လုပ်မှု အဆင့်အတန်းရှိရှိ၊ ပုံနှိပ် အမှားနည်းနည်း နှင့် စာအုပ်ကောင်းများဖြစ်ရန် ဆောင်ရွက်လျက်ရှိသည်။
ဆောင်ပုဒ် ရာပြည့် စာအုပ်တိုက်၏ ဆောင်ပုဒ်မှာ အရည်အသွေးဖြင့် ဘဝ တည်ဆောက်ဖို့ စာအုပ်ထဲမှာ ဖွေရှာစို့ ဖြစ်သည်။
အကိုးအကား Category:မြန်မာနိုင်ငံရှိ စာအုပ်တိုက်များ။
Anti-folk (တစ်ခါတစ်ရံ anti-folk (သို့) unfolk) သည် ဂီတအမျိုးအစားတစ်ခုဖြစ်ပြီး နိုင်ငံရေးအရ ကြိုးပမ်းထားသည့် ၁၉၆၀ ခုနှစ် folk ဂီတတစ်မျိုးဖြစ်သည်။
anti-f၀lk ၏ဝိသေသလက္ခဏာများကို အသိအမှတ်ပြုဖော်ပြရန်ခက်ခဲ့သည်။
အနုပညာရှင်တစ်ဦးမှ အခြားအနုပညာရှင်တစ်ဦးထိုမှတစ်ဆင့် အခြားအနုပညာရှင်များဆီသို့ တစ်မျိုးတစ်ဖုံပြောင်းလဲနေသည်။
မည်သို့ပင်ဆိုစေ ဂီတသည် စမ်းသပ်မှုကို ဂရုစိုက်သည်။
mainstream ဂီတတွင် စတင်ကတည်းက ပြောင်လှောင်ခြင်းကို ခံရသည်။
anti-folk အနုပညာရှင်များသည် ဂီတ၏စည်းမျဉ်းများကို သတိပြုမှတ်သားကြသည်။
အလေးအနက်စဉ်းစားကြ သည်။
သမိုင်းကြောင်း အမေရိကန်ပြည်ထောင်စု Anti-folk သည် Greenwich ကျေးရွာ၌ တည်ထောင်ခဲ့ပြီး တီးမုတ်ဖျော်ဖြေရန်မဖြစ်နိုင်သော အနုပညာရှင်များက အကျွမ်းဝင်စေခဲ့ပြီး ဖြစ်သည်။
အဆိုတော်၊တေးရေးဆရာ Lach က Lower East Side တွင် Fort ပွဲတော်ကို စတင်ခဲ့သည်။
The Fort သည် နယူးယောခ့် Folk ပွဲတော်နှင့် ဆင်တူသည်။
New York Anti-Folk Festival ဟုအမည်ပေးခဲ့သည်။
ထိုလှုပ်ရှားမှုတွင် The Washington Squares, Cindy Lee Benyhill, Brerrda Kahn, Pale Face, Beck, Hemell on Trial, Michelle Shooked, Zane Campbell, Jolis S.Hall, Roger Manning, Kirk Kelly, Sander Hicks နှင့် Block တို့ပါဝင်ပြီး anti-folk အနုပညာရှင်များဖြစ်သည်။
မူလ fort ပွဲတော်ကို ၁၉၈၅တွင် ပိတ်ပင်ခဲ့ပြီး ကလပ်ကို East Village အပါအဝင်ပြောင်းရွေ့ခဲ့သည်။
New York Anti-Folk Festival ကို Sidewalk Café တွင် နှစ်စဉ်ကျင်းပခဲ့သည်။
Tomplins Square Parkနှင့် Central Park ရှိစက်ရုံများတွင် ကျင်းပခဲ့သည်။
Lachသည် ဆန်ဖရန်ဆစ်စကို တွင် ၁၉၉၀ အစောပိုင်းနှစ်များတွင် West Coast anti-folk လှုပ်ရှားမှုကို တည်ထောင်ခဲ့သည်။
အင်္ဂလန် ၂၀၀၀ ခုနှစ်တွင် label ကိုဗြိတိန်တွင် တည်ထောင်ခဲ့သည်။
အထူးသဖြင့် London Underground ဖြစ်ရပ်ဖြစ်ပြီး David Cronenberg’s Wife နှင့် The Bobby Mc Gee တို့ပါဝင်ခဲ့သည်။
UK ant-folk ဖြစ်ရပ်ကို အသိအမှတ်ပြုတည်ထောင်ခဲ့သည်။
၂၀၀၇စက်တင်ဘာတွင် Plan B မဂ္ဂဇင်းတွင် စာမျက်နှာ ၆မျက်နှာခန့်ရေးသားဖော်ပြခဲ့သည်။
UK anti-folk ဖြစ်ရပ်ကို လန်ဒန်မြို့တွင် စတင်ခဲ့ပြီး Sergeant Buzfuz တီးဝိုင်းက တိုးမြှင့်ခဲ့သည်။
U.S နှင့် UK anti-folk အဆိုရှင်၊ တေးရေးဆရာများ ပါဝင်ခဲ့သည်။
၂၀၀၄ခုနှစ်တွင် lo-fi ဂီတသမား Filthy Pedro က ရာသီ anti-folk ပွဲတော်များ စတင်ခဲ့သည်။
သူသည် Tom Mayne နှင့်တိုးချဲ့ခဲ့သည်။
Brighton ဖြစ်ရပ်ဆက်လက်ဖြစ်ပေါ်စေခဲ့ပြီး ခရစ်ယာန်ဘုန်းတော်ကြီး Mertle ကစတင်ခဲ့ခြင်းဖြစ်သည်။
UK ant-folk အသင်းအဖွဲ့တွင် Television Personalites, Jack Hayter, Milk Kan, Extradition Order, Benjamin Shaw, Gretch Royal Mugs, Larry Pickleman and Paul Hawkins တို့ပါဝင်ခဲ့သည်။
Emmy the Great သည် အင်္ဂလိပ် anti-folk ဖြစ်ရပ်တွင် ပါဝင်ခဲ့သည်။
၂၀၀၃ခုနှစ် Sergeant Buzfuz ၏ ညတွင် တီးခတ်ခဲ့သည်။
Kate Nash သည် anti-folk-style show များဖြင့် အသက်မွေးဝမ်းမကျောင်းပြုခဲ့သည်။
Bobby Mc Gee သည် anti-folk များလွှမ်းမိုးခဲ့ပြီး ရေဒီယိုမှ အသံလွှင့်ခဲ့သည်။
၂၀၀၆ခုနှစ် ဩဂုတ်တွင် Timeout မဂ္ဂဇင်းတွင် anti-folk ကို “One of London’s Hottest Subcultures” ဟုဖော်ပြခဲ့သည်။
ပထမဆုံး anti – folk UK မှ ပေါင်းစပ်ထားသည့် album ကို ၂၀၀၇ တွင် ဖြန့်ချိခဲ့သည်။
Wesh anti-folk အနုပညာရှင် Mr Duke သည် ဝေး(စ်) လူကြိုက်များလာခဲ့သည်။
တောင်လေးလုံးဆရာတော် ဘဒ္ဒန္တပညာကေတ (သိရိပဝ ရဓမ္မာစရိယ) သည် အမရပူရမြို့ တောင်သမန်အင်း တောင်လေးလုံး ကျောင်းတိုက်၏ ပဓာန နာယက ဆရာတော် ဖြစ်သည်။
ဆရာတော်ကို အဘ ဦးသိန်းဖေ၊ အမိ ဒေါ်အေးရွေတို့က အမရပူရမြို့ တောင်ကြီးရပ်ကွက် အရှေ့ဆင်တိုင်ရပ်တွင် မြန်မာသက္ကရာဇ် ၁၂၉၄ ခုနှစ်၊ ပြာသိုလဆန်း (၁၀)ရက် (ခရစ်နှစ် ၁၉၃၃ ခုနှစ်၊ ဇန်နဝါရီလ ၅ ရက်) တွင် ဖွားမြင်ခဲ့သည်။
ခြောက်နှစ်သားအရွယ်တွင် တောင်သမန်အင်းစောင်း တောင်လေးလုံးကျောင်းသို့ ရောက်ရှိ၍ စာပေပညာသင်ယူခဲ့သည်။
ကိုးနှစ်သားအရွယ်တွင် ရှင်သာမဏေ ပြုခဲ့သည်။
(၁၆) နှစ်သားအရွယ်တွင် အမရပူရမြို့၊ မဟာဂန္ဓာရုံ ဆရာတော်ကြီး အရှင်ဇနကာဘိဝံသ (အဂ္ဂမဟာပဏ္ဍိတ) ထံတွင် စာပေပရိယတ်များ သင်ကြား၍ ဓမ္မာစရိယ အောင်မြင်ခဲ့သည်။
၁၉၅၅ ခုနှစ်ခန့်တွင် စုံထောက်ဝတ္ထုမဂ္ဂဇင်း၌ ဆောင်းပါးတစ်ပုဒ်၊ ဝတ္ထုတစ်ပုဒ် ရေးသား၍ စာပေလောကသို့ စတင်ဝင်ရောက်လာခဲ့သည်။
ထို့နောက် မြဝတီမဂ္ဂဇင်း အမှတ် (၉၉) တွင် တောင်သမန်၏နံနက်ခင်း ကဗျာပါရှိခဲ့သည်။
၁၉၅၉ ခုနှစ်တွင် သွေးသောက်မဂ္ဂဇင်း၌ ဆောင်းပါးများ ဆက်လက်ရေးသားခဲ့သည်။
၁၉၆၇ ခုနှစ်တွင် ကိုပညာ (အမရပူရ) ကလောင်အမည် ခံယူ၍ ငွေတာရီမဂ္ဂဇင်းတွင် ရေးသားခဲ့သည်။
၁၉၆၉ ခုနှစ်တွင် ဦးဝင်းတင်၏ မန္တလေးမြို့ ဟံသာဝတီသတင်းစာနှင့် အခြားမဂ္ဂဇင်းများတွင်ဆောင်းပါးများ ရေးသားခဲ့သည်။
၁၉၅၈-၆၇ ခုနှစ်များတွင် ဗိုလ်မှူးဘသောင်း (မောင်သုတ) ၊ မန္တလေးမြို့ အနောက် ခင်မကန်ကျောက်ဆောက်ကျောင်းဆရာတော် အရှင်ဝါယမ၊ မန္တလေးတက္ကသိုလ်က ဆရာ ဦးမောင်မောင်တင် (မဟာဝိဇ္ဇာ)၊ သမိုင်းပညာရှင် ဒေါက်တာသန်းထွန်း စသည်တို့နှင့်အတူ တိမ်မြုပ်ရှားပါးနေသော မြန်မာစာပေနှင့် သမိုင်းစာပေများကို ဖော်ထုတ် လေ့လာခဲ့သည်။
စာတမ်းများ၊ ဆွေးနွေးပွဲများ ပြုလုပ်ခဲ့သည်။
မန္တလေးတိုင်း၊ အမရပူရမြို့နယ်၊ တောင်သမန်အင်းစောင်းရှိ ဆရာတော် သီတင်းသုံးနေထိုင်ရာကျာင်းကို အစွဲပြုကာ တောင်လေးလုံးဆရာတော်ဟု ထင်ရှားသည်။
၁၉၈၅ နိုဝင်ဘာ ၂၉၊ အသက် (၇ဝ) ပြည့် မွေးနေ့က စကာ အမရပူရ တောင်လေးလုံး ကျောင်း၌ မွေးနေ့ပွဲ နှစ်စဉ် ကျင်းပသည်။
တောင်လေးလုံး မွေးနေ့ပွဲများသည် ဆရာမကြီး၏ ခိုင်မာသော စာပေဩဝါဒများကို အစဉ်အဆက် ခံယူခဲ့သည့် မွေးနေ့အ ခမ်းအနားများအဖြစ် ထင်ရှားကျော်ကြားခဲ့သည်။
နဝတ/နအဖ စစ်အစိုးရခေတ်တလျှောက် တင်းကြပ်ထားသည့် ကြားမှ လူထုဒေါ်အမာမွေးနေ့များ၊ စာပေအခမ်းအနားများ လက်ခံကျင်းပခွင့်ပေးသဖြင့် စာရေးဆရာများ ဒီမိုကရေစီမြတ်နိုးသူများ စုစုစည်းစည်း ဆုံတွေ့နိုင်ခဲ့ကြသည်။
ဆရာတော်၏ ကျောင်းကို ထောက်လှမ်းရေးအဖွဲ့ များက စောင့်ကြည့်ခဲ့သော်လည်း ဆရာတော်ကကြံ့ကြံ့ခံ ရပ်တည်ခဲ့သည့်အတွက် စာပေလောက သားများ၏ လေးစားကြည်ညိုမှုကိုရရှိခဲ့သည်။
ဦးဝင်းတင်သည် ၂၀၁၀ မန္တလေးသို့ ခရီးထွက်ရာတွင် ဆရာတော်ထံသို့ ဝင်ရောက်ဖူးမြော်ခဲ့သည်။
ဆရာတော်သည် ကျောင်းဝင်းထဲတွင် အမှတ်တရသစ်ပင်များ အမှတ်တရ ကျောက်တုံးများ စိုက်ထူခဲ့သည်။
ဆရာဦးဝင်းတင် ဆရာတင်မိုး၊ ဆရာမြသန်းတင့်၊ ဆရာမကြီး ခင်နှင်းယု၊ ဆရာငွေဥဒေါင်း၊ ဆရာကြီးမဟာဆွေ၊ ဆရာဒဂုံတာရာ စသောပုဂ္ဂိုလ်များအတွက် အမှတ်တရကျောက်တုံးတွေ စိုက်ထူခြင်းဖြင့် အများအကျိုးကို ဦးစားပေးလုပ်သော ပြည်သူလူထုဘက်က ရပ်သော့ စာရေးဆရာ ကဗျာဆရာများကို အလေးအမြတ်ပြု အမှတ်တရပြုခဲ့သည်။
ပျံလွန်တော်မူခြင်း မြန်မာသက္ကရာဇ် ၁၃၇၈ ကဆုန်လပြည့်နေ့ စနေနေ့မနက်ပိုင်း ကောဇာသက္ကရာဇ် ၂၀၁၆ မေလ ၂၁ ရက်မနက် ၁၀နာရီခန့်တွင် တောင်လေးလုံးကျောင်းတိုက်၌ပင် ပျံလွန်တော်မူသည်။
ဈာပနအခမ်းအနား ကို ကျောင်းဝင်းအတွင်းရှိ သူဌေးဘုရား ရင်ပြင်တွင် မေ ၂၄ မနက် ၉ နာရီကကျင်းပခဲ့သည်။
ကျွင်းကျန်ရစ်သော ရုပ်ကလာပ်ကို နေ့လယ် ၁၂ နာရီတွင် ကျောင်းနှင့် ကပ်လျက်ရှိ လင်းဇင်းကုန်းသုဿန်၌ မီးပူဇော်သင်္ဂြိုဟ်သည်။
ဈာပနတွင် သံဃာ ၈၅ ပါးက သရဏဂုံတင်ကြပြီး အခမ်းအနားကို မန္တလေးတိုင်းဝန်ကြီးချုပ် ဒေါက်တာဇော်မြင့်မောင်နှင့် လွှတ်တော်ကိုယ်စားလှယ် အချို့တက်ရောက်ခဲ့သည်။
စာပေအနုပညာနယ်ပယ်က ထင်ရှားသော ပုဂ္ဂိုလ်များတက်ရောက်သည်။
ပျံလွန်ချိန်တွင် သက်တော် (၈၄)၊ ဝါတော် (၆၄) ရှိပြီဖြစ်သည်။
စာကိုးစာရင်း Category:ဗုဒ္ဓဘာသာရဟန်းများ Category:မြန်မာ ရဟန်း စာဆိုတော်များ။
ဂျွန်ဒီး (၁၃ ဂျူလိုင် ၁၅၂၇ - ၁၆၀၈ သို့မဟုတ် ၁၆၀၉) သည် အင်္ဂလိပ်လူမျိုး သင်္ချာပညာရှင်၊နက္ခတ္တဗေဒပညာရှင်၊ နက္ခတ်ဗေဒင်ဆရာ၊ဂမ္ဘီရပညာရှင်နှင့် နယ်ချဲ့ဝါဒီတစ်ဦးဖြစ်သည်။
ထို့ပြင် အယ်လီဇဘက် ပထမ၏ အကြံပေးတစ်ဦးလည်းဖြစ်သည်။
သူ့ဘဝ၏ အချိန်အများစုကို အဂ္ဂိရတ်၊ ဂမ္ဘီရဉာဏ်နှင့် ဝိဇ္ဇာဓိုရ်အတတ်များအား လေ့လာခြင်းဖြင့် ကုန်ဆုံးခဲ့သူဖြစ်သည်။
ဒီးသည် သိပ္ပံပညာနှင့် မှော်ပညာတို့သည် ခွဲခြားမရနိုင်သော နယ်ပယ်နှစ်ခုဖြစ်ကြောင်း ခြေစုံရပ်တည်ခဲ့သူဖြစ်သည်။
သူ့ခေတ်သူ့အခါက ပညာတတ်များတွင် တစ်ဦးအပါအဝင်ဖြစ်သော ဒီးသည် အသက်နှစ်ဆယ်ဝန်းကျင်ကပင် ယူကလစ်၏ ဂျီဩမေတြီပညာကို လာရောက်သင်ကြားပေးပါရန် ပါရီတက္ကသိုလ်မှ ဖိတ်ကြားခြင်းခံရသူလည်းဖြစ်သည်။
ဒီးသည် လေးစားဖွယ် နက္ခတ္တဗေဒပညာရှင်ဖြစ်သည့်အပြင် တက်ကြွသော သင်္ချာသမားတစ်ဦးလည်းဖြစ်သည်။
ထို့ပြင် ရေကြောင်းသွားလာရေးအတတ်ပညာတွင်လည်း ထိပ်တန်းရှေ့ဆောင်တစ်ဦးဖြစ်သည်။
ဤသို့ တဖက်တွင် ကြိုးသားအားထုတ်နေသကဲ့သို့ အခြားတဖက်တွင်လည်း ဒီးသည် ဝိဇ္ဇာဓိုရ်ပညာ၊ မှော်ပညာနှင့် နက္ခတ်ဗေဒင်ပညာကို နှစ်မြုပ်လေ့လာနေလေသည်။
သူ့ဘဝ၏ နှောင်းပိုင်းနှစ်သုံးဆယ်တွင် ကောင်းကင်တမန်တော်(ဝါ) နတ်များဖြင့် ဆက်သွယ်မှုပြုကာ စကြ၀ဠာ ဘာသာစကားကို လေ့လာနိုင်ရန် ကြိုးစားခဲ့သည်။
သူ့ဘဝတစ်လျောက် ဒီးသည် အင်္ဂလန်တွင် အကြီးမားဆုံးသော စာကြည့်တိုက်ဖြစ်အောင်ပင် စာအုပ်များ စုဆောင်းခဲ့သည်။
ဘဝဖြစ်စဉ် ငယ်ဘဝ ဒီးကို လန်ဒန်မြို့၊ တာဝါရပ်တွင် ဖွားမြင်သည်။
သူ၏ မျိုးရိုးနာမည် "ဒီး"ဟူသည်မှာ ဝေ့လရှ်စကား ဒူ ()မှဆင်းသက်လာခြင်းဖြစ်ပြီး သူ၏အဖိုးမှာ ဘေဒိုဒူဖြစ်သည်။
သူ၏အဖေ ရိုလန်မှာ ပိုးကုန်သည်တစ်ဦးဖြစ်သည့်အပြင် ဟင်နရီ အဌမဘုရင်မင်းမြတ်ထံ ခစားရသည့် ဂုဏ်သရေရှိ လူကြီးလူကောင်း နန်းတွင်းသားတစ်ဦးဖြစ်သည်။
ဒီးမိသားစု လန်ဒန်သို့ စတင်ရောက်ရှိလာချိန်မှာ ကျူဒေါမင်းဆက်၏ ဟင်နရီ သတ္တမ နန်းတက်နေစဉ်ဖြစ်သည်။
National Library of Wales; accessed 28 November 2015 ဒီးသည် အသက် ဆယ့်ငါးနှစ်အရွယ်၁၅၄၂ခုနှစ် နိုဝင်ဘာလတွင် ကိန်းဘရစ်ရှိ စိန့်ဂျွန်းကောလိပ်ကို စတင်တက်ရောက်သည်။
၁၅၄၅ သို့မဟုတ် ၁၅၄၆ အစောပိုင်းတွင် ဝိဇ္ဇာဘွဲ့ရသည်။
၁၅၄၆ တွင် ဟင်နရီ အဌမ ဘုရင်မင်းမြတ်တည်ထောင်သော ကိန်းဘရစ်၊ ထရီနီတီကောလိပ်တွင် တက်ရောက်ရန် အရည်အချင်းပြည့်မှီသူအဖြစ် သတ်မှတ်ခံရသည်။
၁၅၄၀၊ ၁၅၅၀နှစ်များတွင် သူသည် ဥရောပတခွင်လှည့်လည်သွားလာခဲ့ပြီး လူဗိန်းတက္ကသိုလ်၊ ဘရက်ဆဲလ်တို့တွင် ပညာသင်ခဲ့ပြီး ပါရီတွင် ယူကလစ်၏ပညာကို ပို့ချခဲ့သည်။
ဂမ္မာ ဖရစ်ဆီးယတ်စ်နှင့်အတူ ပညာဆည်းပူးခဲ့ပြီး မြေပုံဆွဲသူ ဂရားဒတ်စ် မာကေတာ နှင့် အရင်းနှီးဆုံးသူငယ်ချင်းဖြစ်လာသည်။
သင်္ချာနှင့် နက္ခတ္တဗေဒဆိုင်ရာ ကိရိယာများစုဆောင်းပြီး အင်္ဂလန်သို့ပြန်လာသည်။
၁၅၅၂ တွင် လန်ဒန်၌ ဂျီရိုလာမို ကာဒါနိုနှင့်ပူးပေါင်းပြီး အစဉ်ရွေ့လျားနိုင်သည့် စက်တစ်မျိုးနှင့် မှော်အစွမ်းသတ္တိရှိသော ကျောက်မြတ်တစ်လုံးကို စူးစမ်းလေ့လာခဲ့သည်။
၁၅၅၅တွင် ဒီးသည် ပိုးကုန်သည်များအသင်းဝင်ဖြစ်လာသည်။
ထို ၁၅၅၅ခုနှစ်မှာပင် မေရီဘုရင်မနှင့် အယ်လီဇဘက် ပထမတို့၏ ဇာတာခွင်ကို တွက်ချက်ကာ ဟောကိန်းထုတ်၍ အဖမ်းခံလိုက်ရသည်။
ဒီးသည် ကြယ်ခန်းမဆောင်တွင် မိမိအပြစ်မှကင်းလွှတ်ကြောင်း လျှောက်လှဲခဲ့သော်လည်း ကတ်တလစ်ဘုန်းတော်ကြီး ဘိုနာ၏ ဘာသာရေးအရ စစ်ဆေးမှုကို ခံယူရ၏။
လျှို့ဝှက်မှုအပေါ် သူ၏ ခိုင်ခံ့သော ရာသက်ပန်ခုံမင်မှုမှာ အဆိုးဘက်သို့သာဦးတည်လာပြီး ဤဖြစ်ရပ်ကြောင့် သူ့ဘဝတစ်လျောက်လုံး ထိုးနှက်တိုက်ခိုက်မှုများကို ကြုံရလေသည်။
၁၅၅၆ခုနှစ်တွင် ဒီးသည် ရှေးဟောင်းစာအုပ်များ၊ လက်ရေးမူများ၊မှတ်တမ်းများကို ထိန်းသိမ်းစောင့်ရှောက်ရန်နှင့် နိုင်ငံတော်စာကြည့်တိုက်တည်ထောင်ရန် အမြော်အမြင်ဖြင့် မေရီဘုရင်မထံ တင်ပြသော်လည်း သူ၏တင်ပြမှုကို အရေးမလုပ်ခံရပေ။
ထို့ကြောင့် မော့လိတ်ရှိ သူ၏နေအိမ်မှ စာကြည့်တိုက်ကိုသာ တိုးချဲ့ပြီး အင်္ဂလန်နှင့် ဥရောပတိုက်တခွင်မှ စာအုပ်များ၊ လက်ရေးမူများကို တရပ်စပ်စုဆောင်းတော့၏။
တက္ကသိုလ်စာကြည့်တိုက်များမှလွဲ၍ ဒီး၏စာကြည့်တိုက်သည် အင်္ဂလန်တွင် အကြီးဆုံးစာကြည့်တိုက်ဖြစ်လာပြီး ပညာသင်များကို ဆွဲဆောင်နိုင်ခဲ့သည်။